Linna tähtsus laevaehitus- ja sadamalinnana ilmutas end juba kiires (ja esmapilgul sihitus) kasvamises 19. sajandil. Pärast Teise maailmasõja ränka hävitustööd pidi linn end üles ehitama ning vastavalt ajavaimule moodsamaks, avatumaks ja suurejoonelisemaks muutuma. Südalinna asukohta ja linna ühendust merega tuli rohkem esile tõsta, purustatud ajaloolised hooned taheti aga mitte taastada, vaid sootuks maatasa teha. Üle kümne aasta tagasi hakati aga südalinna siiski  uuesti väärtustama ning ajaloolise Eggerstedtstrasse taastamise ja Vana turu ümberkujundamise näol taastatakse koguni osa vanast südalinnast.